वरना क्या कारण है कि दादागीरी करने वालों के नेतृत्व गुणों की तो तारीफ़ हो रही है और आपकी सदाशयता की कोई चर्चा नहीं होती? लोग आपके बजाय किसी मोगाम्बो पर लट्टू क्यों हैं? क्यों लोगों को नहीं लगता कि आप भारत को बदलने का माद्दा किसी और से ज़्यादा रखते हैं? राहुल जी, लोक-आस्था को जीवित रखने के लिए नतीजों की परवाह किए बिना बहुत कुछ करना पड़ता है। जो अनिर्णय को ही निर्णय मानने की सलाह देते हैं, वे शुभचिंतक नहीं होते। युद्ध की किसी भी आचार-संहिता में कोई आस्था नहीं रखने वाले पनपते जाएं और सकारात्मकता पिछड़ती जाए तो इस दुर्भाग्य से देश को बचाने की ज़िम्मेदारी से आप बच नहीं सकते।